# Alex Telles

Alex Telles (Caxias do Sul, 15 de desembre de 1992) és un futbolista professional brasiler que juga com a lateral esquerre al Botafogo, de la Série A brasilera.

## Carrera esportiva
### Clubs

Telles va començar la seva carrera al Juventude, de la Sèrie D brasilera, abans de ser venut a Grêmio de Porto Alegre el 2013. Aquell any, va ser escollit el millor lateral esquerre del Brasileirão.
El gener de 2014, Telles va signar amb el Galatasaray, de la Süper Lig turca. A Istanbul va guanyar diversos trofeus com un títol de lliga, dues copes de Turquia i la Supercopa de Turquia. Durant la temporada 2015-16, va jugar a l'Inter de Milà en qualitat de cedit. Allà es va retrobar amb Roberto Mancini, qui havia estat el seu entrenador al Galatasaray. A final de curs, els italians no van exercir la clàusula opcional de compra i el club turc va començar a escoltar ofertes.
El juliol de 2016, Telles va ser venut al FC Porto de la Primeira Liga, on es va consolidar com un dels millors laterals esquerres de la lliga. Va disputar gairebé 200 partits amb el Porto i va guanyar quatre trofeus: dos títols de Lliga, una Taça de Portugal i una Supercopa, a més de ser nomenat a l'Equip de l'Any de la lliga durant tres temporades consecutives. Les actuacions de Telles van despertar l'interès de diversos clubs europeus i, l'octubre del 2020, va fitxar pel Manchester United per 18 milions d'euros més bonus.
Telles no va acabar de quallar al club anglès i, després de dues temporades, el lateral va ser cedit al Sevilla FC per a la temporada 2022-23. Després va fitxar per l'Al-Nassr, però el setembre de 2024 va rescindir el contracte amb el conjunt saudita. Tot seguit va signar amb el Botafogo, certificant el seu retorn al futbol brasiler.

### Selecció

Nascut al Brasil, Telles també té la nacionalitat italiana, però ha representan el Brasil a nivell internacional. Va fer el seu debut sènior l'any 2019. L'any 2022 va ser convocat per a disputar la Copa del Món de Futbol.

## Referències

* ↑ «Grêmio contrata lateral esquerdo Alex Telles e encaminha parceria com o Juventude» (en portuguès brasiler). [Consulta: 23 setembre 2024].
* ↑ «Os melhores do campeonato são homenageados na festa da Premiação Brasileirão 2013» (en portuguès). Brazilian Football Confederation, 09-12-2013. [Consulta: 13 novembre 2018].
* 1 2 «Alex Telles volverá al Galatasaray» (en castellà). [Consulta: 23 setembre 2024].
* ↑ «Felipe Melo, Adem Ljajic and Alex Telles complete Inter Milan moves». ESPN, 01-09-2015. [Consulta: 22 abril 2018].
* ↑ «OFICIAL: Alex Telles no FC Porto por 6,5 milhões de euros» (en portuguès). , 12-07-2016.
* ↑ «Alex Telles: Manchester United agree deal in principle for Porto left-back». , 04-10-2020.
* ↑ «El Manchester United hace oficial el fichaje de Alex Telles | Goal.com Espana» (en castellà), 05-10-2020. [Consulta: 23 setembre 2024].
* ↑ «Transfer news: Telles agrees loan move». ManUtd.com. [Consulta: 4 agost 2022].
* ↑ «Al Nassr under Luís Castro signs former FC Porto player Alex Telles from Manchester United». SAPO, 23-07-2023. [Consulta: 3 setembre 2024].
* ↑ Bruno Andrade. «Alex Telles rescinds contract with Al Nassr and becomes a free agent». UOL, 02-09-2024.
* ↑ «Alex Telles fue presentado como nuevo jugador de Botafogo» (en castellà), 03-09-2024. [Consulta: 23 setembre 2024].
* ↑ «Alex Telles substitui Filipe Luís nos amistosos de março». Brazilian Football Confederation, 15-03-2019. [Consulta: 16 març 2019].
* ↑ «Seleção Brasileira está convocada para a Copa do Mundo FIFA Qatar 2022» (en portuguès). CBF, 07-11-2022. [Consulta: 7 novembre 2022].

## Enllaços externs

* Alex Telles, Fitxa a Soccerway
* Alex Telles – Fitxa i estadístiques a la UEFA